กรมทรัพย์สินทางปัญญา ประกาศขึ้นทะเบียนสินค้า GI เงาะทองผาภูมิ-กลองเอกราช เพิ่มอีก 2 รายการ
นายสินิตย์ เลิศไกร รัฐมนตรีช่วยว่าการกระทรวงพาณิชย์ เปิดเผยว่า กรมทรัพย์สินทางปัญญาได้ประกาศขึ้นทะเบียนสิ่งบ่งชี้ทางภูมิศาสตร์ หรือ GI เพิ่มอีก 2 รายการ  ได้แก่ เงาะทองผาภูมิ จังหวัดกาญจนบุรี และกลองเอกราช จังหวัดอ่างทอง ทำให้ปัจจุบันประเทศไทยมีสินค้า GI ทั้งสิ้น 139 รายการ ครอบคลุมทุกจังหวัดในประเทศไทย สำหรับลักษณะเด่นของเงาะทองผาภูมิ เป็นเงาะโรงเรียนที่มีรสชาติหวาน เพราะปลูกในพื้นที่ร้อนชื้น มีแร่ธาตุอุดมสมบูรณ์จากแม่น้ำแควใหญ่และแควน้อย ผลและเมล็ดค่อนข้างเล็ก เปลือกบาง เนื้อหนา ล่อน ไม่ฉ่ำน้ำ ด้านกลองเอกราช ตัวกลองทำจากไม้ในท้องถิ่น หน้ากลองทำจากหนังสัตว์และดึงได้ตึง เพราะผลิตตามภูมิปัญญาที่เป็นเอกลักษณ์โดยช่างฝีมือด้านนายวุฒิไกร ลีวีระพันธุ์ อธิบดีกรมทรัพย์สินทางปัญญา กล่าวเพิ่มเติมว่า ขณะนี้มีสินค้าอีก 11 รายการที่อยู่ระหว่างขึ้นทะเบียน โดยคาดว่าก่อนไตรมาส 4 ของปี 2564 จะขึ้นทะเบียนแล้วเสร็จรวม 150 รายการ และนอกจากส่งเสริมการขึ้นทะเบียน GI แล้ว  กรมฯ ยังเดินหน้าส่งเสริมผู้ประกอบการ GI ผ่านโครงการต่างๆ เช่น การพัฒนาบรรจุภัณฑ์สำหรับสินค้า GI การขยายช่องทางการตลาดให้กับผู้ประกอบการ GI ทั้งออนไลน์และออฟไลน์ และจะมีความร่วมมือกับศูนย์การค้า MKB เพื่อจะจัดสรรพื้นที่สำหรับผู้ประกอบการได้จำหน่ายสินค้า GI ในศูนย์การค้า MBK ในช่วงเดือนกรกฎาคมนี้